[{"text_idx": "#000000", "text": "Bachgen wedi marw o lid yr ymennydd"}, {"text_idx": "#000002", "text": "Mae disgybl ysgol o'r Wyddgrug wedi marw ar o\u0302l iddo gael ei heintio gan lid yr ymennydd. Roedd Daniel Bailey yn ddisgybl chweched dosbarth yn Ysgol Alun yn y dref."}, {"text_idx": "#000003", "text": "Dywedodd swyddogion o Iechyd Cyhoeddus Cymru fod y bachgen wedi marw o straen septisemia meningococaidd, ac nad oes risg ehangach i'r cyhoedd yn dilyn ei farwolaeth."}, {"text_idx": "#000004", "text": "Wrth roi teyrnged iddo, dywedodd Jane Cooper, pennaeth Ysgol Alun: \"Roedd Daniel yn aelod poblogaidd o Chweched Dosbarth Ysgol Alun ac fe fydd ei ffrindiau a'i athrawon yn ei golli'n fawr."}, {"text_idx": "#000006", "text": "\"Mae athrawon Daniel yn falch iawn o'i lwyddiannau academaidd drwy gydol ei flynyddoedd yn Ysgol Alun, ac roedd wedi dechrau'n addawol ar ei astudiaethau Lefel A yn y chweched dosbarth."}, {"text_idx": "#000007", "text": "\"Yn fwy na dim, rydym yn meddwl am deulu Daniel yn ystod y cyfnod trist hwn.\""}, {"text_idx": "#000010", "text": "\"Gall yr afiechyd effeithio ar unrhyw un ar unrhyw adeg ac felly mae'n bwysig i fod yn ymwybodol o'r symptomau, all gynnwys cur pen, gwres, cyfog, gwddf wedi cyffio ac efallai marciau coch ar groen nad ydynt yn diflannu wrth wthio arnyn nhw gyda gwydr.\""}, {"text_idx": "#000011", "text": "Disgrifiad o\u2019r llun, Y bacteria sy'n achosi septisemia meningococaidd"}]